section_heading: Životopis
paragraph_text: Saleh je s vremenom razvio vrlo autoritarnu vlast i nije dopuštao nikakvu oporbu i demonstracije u zemlji. Izgradio je značajne veze sa zapadnim silama jer se protivio djelovanju al-Qaide koja ima značajnu moć među jemenskim plemenima koje Saleh ne kontrolira. Nakon rušenja predsjednika Tunisa Zine el Abidine Ben Alija i Egipta Hosnija Mubaraka 2011. su i u Jemenu izbili prosvjedi koji su tražili odlazak Saleha s vlasti (Arapsko proljeće). Saleh je obećao slobodne izbore 2013. na kojima se neće kandidirati, ali prosvjednici traže njegov trenutačni odlazak. Dana 3. srpnja 2011. su pobunjenici napali Salehovu rezidenciju, te je on pritom ranjen i otišao na liječenje u Saudijsku Arabiju. Potpredsjednika Abd al-Rab Mansur al-Hadija je imenovao svojim zamjenikom dok je na liječenju.